**PRESSEMELDING**

**Optimera først med gratis dokumentasjonsløsning fra Cobuilder**

**(Oslo, 25. juni 2014): Optimera ønsker å styrke tilgjengeligheten på lovpålagt produktdokumentasjon. Selskapet gir derfor sine proffkunder tilgang til en kostnadsfri, elektronisk dokumentasjonsløsning via verktøyet CobuilderFree.**

Løsningen styrker leveringen av lovpålagt dokumentasjon fra byggevareselskapet. Alle Optimeras proffkunder vil ha mulighet til kostnadsfritt å motta dokumentasjon som sikkerhetsblader, ytelseserklæringer, monteringsveiledninger og FDV-dokumentasjon til smarttelefon, nettbrett og PC.

Optimera var i desember 2012 først ute med å tilby CobuilderPro til sine kunder og følger opp med å være først også med CobuilderFree. Med løsningen vil proffkundene automatisk få tilsendt dokumentasjon ved kjøp av byggevarer.

CobuilderPro-løsningen gir muligheter utover CobuilderFree, blant annet mulighet for å ta bilder og lagre direkte på prosjekt, skanne produkter med strekkodeleser, og sammenstille og oversende FDV-dokumentasjon elektronisk til sluttkunde.

*Cobuilder AS tilbyr løsninger for distribusjon og innsamling av produktdokumentasjon på tvers av fagene i bygg- og anleggsnæringen.*

*Optimera er Norges største aktør innen salg og distribusjon av byggevarer, trelast og interiør med*

*140 utsalgssteder, 2000 ansatte og nærmere 7 milliarder i omsetning. Virksomheten innbefatter*

*Optimera Proff, Optimera Handel, Optimera Byggsystemer og kjedene Montér, Trend og Byggi.*

*Montér er Optimeras kjedekonsept for gjør-det-selv-markedet, byggmestere og håndverkere.*

*Optimera er en del av det internasjonale konsernet Saint-Gobain som har 193.000 medarbeidere*

*i 64 land og er Europas største distributør av byggevarer.*

For nærmere informasjon, vennligst kontakt leder kategorisupport Bent Haugen på telefon 918 45 529.